section_heading: Zemljopisna rasprostranjenost
paragraph_text: Kao i što im ime govori, sjevernoamerički lamantini nastanjuju najčešće priobalne, plitke vode oko Kariba. Podnose velike razlike u salinitetu okoline u kojoj žive, tako da su viđani da zalaze u plitke rijeke i estuarije. Ograničeni su na tropsku i suptropsku zonu zbog vrlo niske metaboličke aktivnosti i nedostatka debelog sloja izolirajućeg sala. Tijekom ljeta, zabilježena je prisutnost ovih velikih sisavaca na sjeveru Amerike, sve do Rhode Islanda.